د پروان ولایت د افغانی سرې میاشتې نماینده ګۍ ریاست د نشراتو مدیریت له لوری د سرخ پارسا ولسوالۍ (٢٠) تنو ملکی او نظامی مسٸولینو ته د افغانی سرې میاشتې ټولنې د پېژندګلوۍ په اړه نشراتی جلسه ترسره شوه! نن دوشنبه د روان ١٤٤٥ سپوږمیزکال د محرم الحرام میاشتې پر ٢١ مه چې د ۱۴۰٢ لمریزکال د زمری میاشتې له ١٦ مې نېټې سره سمون لری د پروان ولایت د افغانی سرې میاشتې نماینده ګۍ ریاست د نشراتو مدیریت له لوری د سرخ پارسا ولسوالۍ (٢٠) تنو ملکی او نظامی مسٸولینو ته د افغانی سرې میاشتې ټولنې د پېژندګلوۍ په اړه نشراتی جلسه ترسره شوه. جلسه د قران عظیم الشان د څو مبارکو ایتونو په تلاوت سره پیل او ورپسې د نشراتو د مدیر ښاغلی فضل حق مقصودیار له لوری د غونډې ګډونوالو ته د ښه راغلاست ویلو ترڅنګ د خپل کاری سفر د هدف په اړه د سرخ پارسا ولسوالۍ ملکی او نظامی مسٸولینو ته معلومات وړاندې شوه چې له دې وروسته د ترتیب شوی پلان له مخې نشراتی جلسه پیل شوه چې په لومړی سر کې یې د سره صلیب او سرې میاشتې نړیوال غورځنګ د پس منظر، سالفرینو تاریخی پېښې او د هانری دونانت له لوری لیکل شوی کتاب، د جنیوا څلور ګونو کنوانسیونونو او ورسره مل پروتوکولونو او د سره صلیب او سرې میاشتې نړیوال فدراسیون رامنځته کېدلو په اړه تفصیلی معلومات وړاندې شول چې ورپسې د افغانی سرې میاشتې ټولنې د تاریخچې، رامنځته کېدو، د سره صلیب نړیوالې کمېټې له لوری د رسمیت پېژندنې د جریان، د غورځنګ اووه ګونی اساسی اصول، د سرې میاشتې، سره صلیب او نړیوال فدراسیون د نښانونو، د افغانی سرې میاشتې د تشکیلاتی جوړښت، بشرپالو، روغتیایی، خیریه او ښوونیزو فعالیتونو او د رضاکارانو ادارې، غړیتوب سېستم، د ځوانانو کلوپونو، مرستونونو، مجامع ولایتی د تشکیل او جوړښت په اړه د تفصیلی معلوماتو د وړاندې کولو ترڅنګ د افغانی سرې میاشتې ټولنې له لوری هېوادوالو ته په تېرو شاوخوا دوو کالو کې د خدماتو په وړاندې کولو کې د فوق العاده کارکرده ګۍ په اړه هم خبرې وشوې چې د غونډې ګډونوالو د نشراتی جلسې په ترسره کېدو خوښی څرګنده کړه او مننه یې وکړه چې د افغانی سرې میاشتې ټولنې د پېژندګلوۍ او ددې ټولنې له لوری د ترسره کېدونکو فعالیتونو په اړه عامو هېوادوالو ته پوهاوی ورکول کېږی. ددې ترڅنګ د غونډې ګډونوالو د نشراتو مدیر ته ډاډ ورکړ چې د غړیتوب سېستم مدیریت له لارې به په نزدې وخت کې د سرې میاشتې د غړیتوب ویاړ ترلاسه کوی او ژمنه یې وکړه چې د ځانګړې اونۍ په ترڅ کې به د اعانې ټکټونو په پېرېدلو کې له سرې میاشتې سره همکاری ترسره کوی. یاده دې وی چې د نننۍ نشراتی جلسې په ترڅ کې د غونډې شلو تنو ګډونوالو ته د افغانی سرې میاشتې د پېژندنې کتابونه ترڅنګ د زلزلې څخه د ځان ژغورنې لارښود او د المان هېواد د سولې کلی له لارې د تلونکو ناروغانو په اړه چاپ شوی بروشرونه ووېشل شول. جلسه د اختتامیې دوعا په لوستو سره پای ته ورسېده. د پروان ولایت د افغانی سرې میاشتې نماینده ګۍ ریاست د نشراتو مدیریت